Հ Ա Յ Տ Ա Ր Ա Ր ՈՒ Թ Յ ՈՒ Ն
Պաշտպանության նախարարության քարտուղարության դիմումների և առաջարկությունների բաժնում փորձագետ ներգրավելու մասին

Աշխատանքների համառոտ նկարագրությունը՝
    Պաշտպանության նախարարության քարտուղարության քաղաքացիների դիմումների և առաջարկությունների բաժնի (այսուհետ` Բաժին) աշխատանքային ծավալը ավելանալու և Բաժնի աշխատակիցների սակավաթիվ քանակով (Բաժնի պետ և երկու քաղաքացիական ծառայող՝ երեքի փոխարեն) պայմանավորված  17.07.2023թ. ՀՀ ՊՆ 983-Լ հրամանի (Պայմանագրային զինվորական ծառայությունից արձակված և չօգտագործված արձակուրդի օրերի համար հատուցում չստացած կամ մասնակի ստացած նախկին զինծառայողների կողմից հասանելիք հատուցումը հաշվարկելու նպատակով ներկայացված դիմումներով վարչարարության իրականացման կարգը հաստատելու մասին) դիմումների, բողոքների, հարցումների և առաջարկությունների ծավալների ավելացմամբ, և որի իրականացման համար նպատակահարմար է ներգրավել պայմանագրային հիմունքներով՝ համապատասխան 1 (մեկ) մասնագետ (փորձագետ)՝ մինչև ՀՀ ՊՆ քարտուղարության քաղաքացիների դիմումների և առաջարկությունների Բաժնում քաղաքացիական ծառայողներով համալրումը:
	Փորձագետ ներգրավելու ժամկետը՝ 3 ամիս:
Փորձագետի աշխատավարձը կազմում է` 267072 (երկու հարյուր վաթսունյոթ   հազար յոթանասուներկու) ՀՀ դրամ (անվանական):
Փորձագետի պարտականությունները՝ 
    Փորձագետի ներգրավմամբ ակնկալվում է՝ Փորձագետը երեք ամսվա ընթացքում իրականացնելու է ծրագրով նախատեսված աշխատանքները, մասնավորապես`
1. Իրականացնում է Նախարարությանը հասցեագրված դիմումների էլեկտրոնային համակարգ մուտքագրման, ուսումնասիրման, դասակարգման, Նախարարության և ենթակա մարմնի կառուցվածքային ստորաբաժանումներին մակագրման աշխատանքները՝ Բաժնին վերապահված գործառույթների շրջանակներում:
2. Իրականացնում է Նախարարության ղեկավարությանը հասցեագրված ներքին փաստաթղթերի մուտքագրման, դասակարգման, լրացուցիչ տեղեկատվություն ստանալու նպատակով Նախարարության և ենթակա մարմնի կառուցվածքային ստորաբաժանումներին մակագրման կամ փաստաթղթերի հետագա ընթացքավորման վերաբերյալ համապատասխան առաջարկների մշակման, և Նախարարության ղեկավարության որոշմանը ներկայացնելու աշխատանքները:
3. Իրականացնում է Քարտուղարության կողմից չմակագրված Նախարարությանը հասցեագրված փաստաթղթերի, դիմումների հետագա ընթացքավորման վերաբերյալ համապատասխան առաջարկների մշակման, և Նախարարության ղեկավարության որոշմանը ներկայացնելու աշխատանքները:
4. Իրականացնում է Նախարարության և ենթակա մարմնի կառուցվածքային ստորաբաժանումներին մակագրված փաստաթղթերի՝ ըստ հասցեատերերի առաքման և (կամ) առաքման հանձնման աշխատանքները:
5. Իրականացնում է Նախարարությանը հասցեագրված դիմումներին պատասխանելու համար ստացված տեղեկատվության, առաջարկների ուսումնասիրման, ընդհանրացման և պատասխան գրությունների ձևակերպման, Նախարարության ելից փաստաթղթերի հաշվառման, ըստ հասցեատերերի՝ առաքման և (կամ) առաքման հանձնման աշխատանքները:
6. Իրականացնում է Պաշտպանության նախարարի (այսուհետ՝ Նախարար) և Նախարարության Գլխավոր քարտուղարի (այսուհետ՝ Գլխավոր քարտուղար) հանձնարարականների, ուսումնասիրման, կատարման ժամկետների սահմանման, դիմումների և բողոքների թվի, դրանցում բարձրացված հարցերի բնույթի, դրանց վերաբերյալ միջանկյալ կամ վերջնական պատասխանների վերլուծության, ամփոփ հաշվետվությունների կազմման աշխատանքները:
Փորձագետներին ներկայացվող պահանջները՝
· բարձրագույն կրթություն,
· հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ, պաշտպանության կամ փաստաթղթաշրջանառության բնագավառում երեք տարվա աշխատանքային ստաժ,
· տեղեկատվության հավաքագրման, վերլուծության և կառավարման ունակություն,
· իրավական ակտերի իմացություն,
· հաշվետվությունների մշակման ունակություն,
· թիմային աշխատանքի ունակություն,
· համակարգչով և ժամանակակից այլ տեխնիկական միջոցներով աշխատելու ունակություն:
Դիմող ՀՀ քաղաքացիները պետք է ներկայացնեն հետևյալ փաստաթղթերը`
· [bookmark: _GoBack]դիմում Նախարարության գլխավոր քարտուղարի անունով (դիմումի ձևը լրացվում է տեղում),
· կրթությունը հավաստող պետական նմուշի փաստաթուղթ (փաստաթղթեր),
· աշխատանքային փորձի և գործունեության վերաբերյալ փաստաթղթեր (աշխատանքային գրքույկ կամ այլ փաստաթուղթ/եր),
· արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
· մեկ լուսանկար` 3 x 4 սմ չափսի,
· անձնագիր կամ նույնականացման քարտ,
· սոցիալական քարտ կամ հանրային ծառայության համարանիշ ունենալու մասին տեղեկանք,
· ինքնակենսագրական (CV),
· հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին:

Ընտրությունը կատարվում է փաստաթղթերի ուսումնասիրման եղանակով:
Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 9.30-ից մինչև  12.30-ը):

Դիմումների ընդունման վերջնաժամկետն է`    09.10.2026թ.
Աշխատանքի վայրը՝ ՀՀ, ք. Երևան, Բագրևանդի 5:
ՀՀ քաղաքացիները տվյալ պաշտոնը զբաղեցնելու համար կարող են դիմել պաշտպանության նախարարություն՝ ք. Երևան,  Բագրևանդի 5, հեռ.՝ 010294395 (ներքին՝ 18-00, 17-69, 1823): 




06.10.2026թ.














 
